કર્ક : તા. 6, સરકારી કામકાજમાં સફળતા મળે. ધંધામાં સારી પ્રગતિ થાય. સામાજિક માન-પ્રતિષ્ઠા વધે. નોકરીમાં પ્રમોશનની આશા રાખી શકો છો. આરોગ્યની કાળજી લેવી જરૂર છે. ખાસ કરીને સંધીવા અને સ્નાયુઓમાં દુખાવાના રોગ થવાની શક્યતા છે. કોર્ટ કચેરીને કારણે માનસિક ડિપ્રેશનનો ભોગ પણ બની શકો છો. માનસિક શાંતિ માટે યોગ કરવાથી લાભ રહે. તા 7 અને 8 ના બપોર સુધીનો સમયમાં પતિ-પત્ની વચ્ચેની ઉભી થયેલી ગેરસમજ દૂર થશે. જેના કારણે આપ રાહત અનુભવશો. આપ પૈતૃક-વારસાગત મિલકતની દેખરેખમાં વ્યસ્ત રહેશો. આપનું ધૈર્યબળ આપને સફળતા અપાવશે. આપ કોઈ વિશેષ આયોજનની તૈયારી કરશો પરંતુ સ્વાસ્થ્યનું ધ્યાન રાખવું છે. તા. 8 બપોર પછી થી તા. 10ની સાંજ સુધી આર્થિક રૂપે નિષ્ફળતાનો સામનો કરવો પડશે જેથી આપને નિરાશા થઈ શકે છે. ગરમી કે લૂ લાગવાથી સાચવવું. સ્વાસ્થ્યના કારણે દવાખાનાના ચક્કર કાપવાનો વારો આવી શકે છે. કોઈ અશુભ સમાચાર મળી શકે છે. રૂપિયા-પૈસાની બાબતમાં કોઈની ઉપર ભરોસોના મુકવો. તા. 11 અને 12 દરમિયાન સમય ફરીથી બદલાશે. વેપાર-ધંધામાં લાભ મેળવશો. બેરોજગાર જાતકોને કામ મળવાની શક્યતા છે. કોર્ટ-કચેરીમાં નિર્ણય આપની તરફેણમાં રહે. આપ સ્વબળે સફળતા મેળવશો.